“ทวีรัช” รับไม้ต่อ “เกรียงไกร” 179 ล้านหุ้น ขึ้นแท่นผถห.เบอร์สอง A5
“ทวีรัช ปรุงพัฒนสกุล” กระโดดถือหุ้น A5 สัดส่วน 14.80% ขึ้นแท่นผู้ถือหุ้นเบอร์ 2 หลังรับไม้ต่อ 179 ล้านหุ้น จาก "เกรียงไกร ศิระวณิชการ" ส่งผลให้คงเหลือ 91 ล้านหุ้น สัดส่วน 7.52% ลงมาเป็นผู้ถือหุ้นดันดับ 3
1 เม.ย. 2565

บริษัท แอสเซท ไฟว์ กรุ๊ป จำกัด (มหาชน) หรือ A5 เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า บริษัทฯ ขอชี้แจงการซื้อขายหลักทรัพย์ของบริษัทฯ ตามที่ปรากฎในรายการซื้อขายหุ้นของบริษัทฯ ผ่านระบบ Big Lot Board จำนวน 179,000,000 หุ้น คิดเป็นร้อยละ 14.80 ของจำนวนหุ้นที่จําหน่ายได้แล้วทั้งหมดของบริษัทฯ เป็นการปรับโครงสร้างการถือหุ้นของบริษัทฯ หลังจาก นายเกรียงไกร ศิระวณิชการ ได้ขายหุ้นของบริษัทฯออกมาให้แก่ นายทวีรัช ปรุงพัฒนสกุล โดยภายหลังการปรับโครงสร้างการถือหุ้นดังกล่าวจะทำให้โครงสร้างการถือหุ้นเปลี่ยนแปลงไปดังนี้

ทั้งนี้การปรับโครงสร้างการถือหุ้นข้างต้นไม่มีผลกระทบต่ออำนาจการควบคุมบริษัทฯ นโยบายการดำเนินธุรกิจ และโครงสร้างของคณะกรรมการบริษัทฯ และผู้บริหาร
อนึ่งการปรับโครงสร้างผู้ถือหุ้นใหม่ เกิดจากการทำรายการบนกระดานบิ๊กล็อตของนายเกรียงไกร ศิระวณิชการ ซึ่งเป็นผู้ถือหุ้นรายใหญ่อันดับ 2 ของ A5 ซึ่งขายให้กับนายทรีรัช ปรุงพัฒนสกุล ซึ่งเป็นนักลงทุน VI
โดยก่อนหน้านี้ นายเกรียงไกร ถือหุ้นอยู่ 270 ล้านหุ้น (ข้อมูล ณ วันที่ 14 มี.ค. 2565) กระทั่งวันนี้ (1 เม.ย. 2565) มีการทำรายการขายบิ๊กล็อตออกมาจำนวน 179 ล้านหุ้น คิดเป็นส่วนส่วน 15% ส่งผลให้คงเหลือถือหุ้น 91 ล้านหุ้น คิดเป็นสัดส่วน 7.52% ของสิทธิออกเสียงทั้งหมดของกิจการ ลงมาเป็นผุ้ถือหุ้นอันดับ 3